Zvjezdan Misimoviq

Zvjezdan Misimović (Serbisht: [zʋjězdan misǐːmoʋitɕ]; lindur më 5 qershor 1982) është një ishte futbollist profesionist boshnjak i cili luante si mesfushor sulmues. Gjatë karrierës së tij, ai ka luajtur me klube të rëndësishme si Bayern München, VfL Wolfsburg, Galatasaray, Dynamo Moska dhe Beijing Renhe.

Misimović fitoi famë gjatë kohës së tij te VfL Wolfsburg, klub me të cilin fitoi titullin e Bundesligës në sezonin 2008–09. Në atë sezon, ai regjistroi 20 asiste, duke vendosur rekord në atë kohë.

Misimović është lojtari i dytë me më shumë ndeshje në historinë e kombëtares boshnjake, duke regjistruar 84 paraqitje. Ai ka shënuar 25 gola, duke qënë golashënuesi i tretë më i mirë në historinë e Bosnje dhe Hercegovinës. Ai gjithashtu ka përfaqsoi vendin e tij në Kupën e Botës 2014.

Jeta e hershme
Misimović ka lindur në një familje boshnjako-serbe e cila emigroi në Gjermaninë Perëndimore në fund të viteve 1960'.

Karriera me klube
Vitet e hershme
I njohur në Gjermani me pseudonimin Zwetschge (një llokum gjerman) për shkak të ngashmërisë me emrin, Misimović është një produkt i akademisë së Bayern München. Ai luajti për katër sezone me skuadrën rezervë të klubit, duke shënuar 44 gola në 102 ndeshje. Në sezonin 2003–04 në Regionalliga, Misimović vendosi një rekord personal duke shënuar 21 gola; kjo gjë e bëri atë golashënuesin më të mirë të kampionatit sëbashku me Paolo Guerreron, shokun e tij të skuadrës. Tregolëshi i tij i parë dhe i vetëm në nivel klubesh erdhi në fitoren 5–1 kundër SC Pfullendorf më 2 nëntor. Bayern II fitoi kampionatin por nuk u ngjit dot një kategori më lartë pasi ishte një ekip rezervë; vendin e saj e zuri 1. FC Saarbrücken, e cila siguroi ngjitjen në 2. Bundesliga për sezonin 2004–05.

Gjatë kësaj kohe, Misimović zhvilloi pesë paraqitje me ekipin e parë. Debutimi i tij si profesionist ndodhi më 12 prill 2003 në humbjen 0–1 kundër Werder Bremen, në një ndeshje të vlefshme për javën e 28të të sezonit 2002–03 të Bundesligës; ai u aktivizua si zëvëndësues në minutën e 78të në vend të mesfushorit tjetër Bastian Schweinsteiger.

Ai u bë pjesë e VfL Bochum në fillim të sezonit 2004–05. Ai u largua nga klubi në përfundim të sezonit 2007–08 pas skadimit të kontratës, kurse transferimi i tij te 1. FC Nürnberg ishte njoftuar në janar 2007.

Misimović firmosi zyrtarisht për 1. FC Nürnberg në korrik 2007, duke u bërë një nga lojtarët më të rëndësishëm të ekipit. Ai bëri debutimin e tij zyrtar për klubin në ndeshjen e parë të kampionatit kundër Karlsruher SC. Më vonë më 15 shtator, ai shënoi golin e parë të sezonit në barazimin 2–2 në shtëpi kundër Hannover 96. Në janar të vitit të ardhshëm, ai pësoi një dëmtim në ije, por megjithatë, ai u rikuperua në kohë për fillimin e pjesës së dytë të sezonit. Megjithatë, në shkurt, ai pësoi një tjetër dëmtim, këtë herë në ligamentin e kyçit të këmbës, duke bërë që të humbiste të dy ndeshjet e raundit të 32-tave të Kupës UEFA kundër Benfica; pa prezencën e tij, Nürnberg humbi me rezultatin e përgjithshëm 3–2 dhe u eliminua nga kompeticioni. Ky rezultoi të ishte një sezon i mrekullueshëm për Misimović, i cili shënoi dhjetë gola në 28 ndeshje në kampionat, duke fituar një transferim te VfL Wolfsburg.

VfL Wolfsburg
parapamje|200px|majtas|Misimović duke luajtur për Wolfsburg.
Në qershor 2008, Misimović u transferua te klubi tjetër i Bundesligës VfL Wolfsburg për 3.8 milion €, kur transferimi u bë zyrtar më 1 korrik. Ai firmosi një kontratë deri në qershor 2012 dhe mori fanellën me numrin 10 për sezonin 2008–09.

Misimović bëri debutimin e tij zyrtar për ekipin më 16 gusht në ndeshjen e javës së parë të Bundesligës kundër 1. FC Köln, duke shënuar golin e fitores në minutën e 78të për një triumf 2–1 në shtëpi. Në tetor, ai shënoi një dopietë në fitoren 4–1 kundër Arminia Bielefeld, në ndeshjen e tij të 100të zyrtare në Bundesligë. Sëbashku me boshnjakun tjetër Edin Džeko dhe sulmuesin brazilian Grafite, ata formuan "trekëndëshin magjik". Ai luajti 33 ndeshje gjatë atij sezoni, të gjitha si titullar, duke qënë një nga lojtarët më të rëndësishëm të Wolfsburgut që fitoi kampionatin e parë në histori. Misimović shënoi shtatë gola në kampionat, si dhe gjithashtu regjistroi 20 asiste, një shifër rekord në një sezon të Bundesligës në atë kohë, deri sa Kevin De Bruyne e theu atë me një asist më shumë në sezonin 2014–15, duke luajtur gjithashtu për Wolfsburgun. Në DFB-Pokal, Misimović luajti katër ndeshje; Wolfsburg u eliminua në çerek-finale nga Werder Bremen. Në Kupën UEFA, ai luajti tetë ndeshje dhe shënoi katër gola, përfshirë një dygolësh kundër Bragës në fazën e grupeve, me Wolfsburgun që u eliminua në fazën me eliminim direkt.

Më 4 gusht 2009, paraqitjet e tij mbreslënëse u shpërblyen me një kontratë të re deri në vitin 2013. Ai e komentoi këtë rinovim duke thënë se "ndihet si në shtëpi" te Wolfsburgu. Një muaj më pas në shtator, Misimović bëri debutimin e tij në UEFA Ligën e Kampioneve duke luajtur 90 minuta të plota në fitoren 3–1 kundër ekipit rus PFC CSKA Moskës në ndeshjen e parë të fazës së grupeve. Ai luajti në të gjashta ndeshjet e fazës së grupeve, ku Wolfsburgu nuk shkoi më shumë se vendi i tretë në grupin e saj, duke rënë në Ligën e Evropës. Goli i tij i vetëm në këtë kompeticion erdhi më 3 nëntor kundër Beşiktaş, fillimisht duke shënuar të parin e ndeshjes e më pas duke asistuar golin e tretë të ekipit të tij të shënuar nga Džeko në një fitore 3–0 në Vodafone Park. Në dhjetor, ai ishte një nga katër lojtarët e Wolfsburgut që u nominuan për UEFA Skuadrën e Vitit 2009; megjithatë, ai nuk u bë pjesë e listës finale. Në Ligën e Evropës, Misimović shënoi në ndeshjen e raundit të 16-tave kundër Rubin Kazanit, me Wolfsburgun që u eliminua në çerek-finale.

Në kampionat, pavarësisht Wolfsburgu dështoi të mbronte titullin, Misimović vazhdoi me performancat e tij mbreslënëse, duke regjitruar 15 asiste, dy më pak se Mesut Özil. Ai gjithashtu shënoi dhjetë gola, duke barazuar rekordin e tij personal në një sezon në Bundesligë të vendosur me Nürnbergun në sezonin 2007–08. Për sezonin 2010–11, mbërritja e organizatorit brazilian Diego e bëri ardhmen e Misimović në klub të paqartë. Pavarësisht se luajti në humbjen 2–1 si vizitor kundër Bayernit në ndeshjen hapëse të sezonit, ai u largua nga klubi në ditën e fundit të merkatos verore, duke u transferuar te Galatasaray S.K. në Turqi.

Misimović e mbylli qëndrimin e tij dy-vjeçarë te Wolfsburgu duke regjistruar 92 paraqitje dhe 25 gola në të gjitha kompeticionet.

Galatasaray
Më 31 gusht 2010, klubi turk Galatasaray njoftoi transferimin e Misimović në një kontratë katër-vjeçare për shifrën e 7 milion €. Ai luajti ndeshjen e parë me ekipin e tij të ri më 13 shtator kundër Gaziantepspor. Pavarësisht se fillimisht ishte një titullar i padiskutueshëm në formacion, më 18 nëntor 2010, ai u dërgua në ekipin rezervë nga trajneri rumun Gheorghe Hagi, i cili deklaroi se "nuk kam nevojë për të në ekip". Misimović u largua nga klubi në mars 2011 pas një periudhe zhgënjyese, në të cilën ai zhvilloi vetëm nëntë ndeshje.

Dynamo Moska
Më 3 mars 2011, Misimović firmosi me klubin rus Dynamo Moska në një marrëveshje e cila besoj të ishte 4.5 milion €. Mesfushori firmosi një marrëveshje deri në vitin 2014. Para se të largohej nga Galatasaray, Misimović e quajti trajneri Hagi "gënjështar", si dhe gjithashtu i uroi gjithë të mirat ekipit.

Misimović debutoi me ekipin më 12 mars 2011 në një ndeshje kundër Lokomotiv Moskës, kurse golin e parë e shënoi në ndeshjen e rradhës kundër Rostov me penallti, duke ndihmuar ekipin të fitojë 3–1.

Misimović e mbylli sezonin e parë në Rusi me dhjetë gola në të gjitha kompeticionet; ai shënoi tetë herë në kampionat, përfshirë edhe golin e vetëm të ndeshjes kundër CSKA Moskës në prill 2012. Në kupë, ai shënoi golin e vetëm të ndeshjes çerek-finale kundër Zenit Saint Petersburg, para se të shënonte golin e fitores në fitoren 2–1 Volga Nizhny Novgorod, duke dërguar ekipin e tij në finale. Dy golat erdhën në të njëjtën mënyrë – me penallti në minutën e 73të. Në finale, Misimović luajti 82 minuta, por Dynamo u mposht me rezultatin 1–0 nga Rubin Kazan.

Beijing Renhe
Më 4 janar 2013, Misimović firmosi një kontratë tre-vjeçare me Beijing Renhe në Kinë. Nga 22 marsi deri më 3 prill, ai luajti tre ndeshje në tre kontinente të ndryshme.

Në mars 2015, edhe pse vetëm 32 vjeç, Misimović deklaroi se do të tërhiqej nga futbolli. Megjithatë, ai u rikthye me Beijing Renhen dy muaj më pas. Ai u tërhoq zyrtarisht më 8 janar 2017.

Karriera ndërkombëtare
2001–2003: Të rinjë
Misimović e nisi karrierën e tij ndërkombëtare duke luajtur me ekipin nën-18 të Jugosllavisë në UEFA Kampionatin Evropian nën-18 2001 e zhvilluar në Finlandë. Në atë ekip, ai luajti sëbashku me Nemanja Vidić dhe Danko Lazović. Pas kësaj, ai kaloi në ekipin nën-21, por zhvilloi vetëm një ndeshje, një miqësore kundër Francës në nëntor 2002 ku ai u aktivizua si zëvëndësues në minutën e 85të. Megjithatë, Misimović u hoq nga ekipi nga trajneri i asaj kohe Vladimir Petrović Pižon, i cili i tha atij se ishte "i ngadaltë dhe mbipeshë".

2004–2005: Debutimi dhe vitet e para
Nga fundi i vitit 2003 e deri në fillim të vitit 2004, Misimović nuk ishte pjesë e asnjë ekipi kombëtar. Ai më pas u ftua nga boshnjaku tjetër dhe shoku i tij në atë kohë te Hasan Salihamidžić për të luajtur me kombëtaren boshnjake. Misimović pranoi menjëherë dhe debutoi më 18 shkurt 2004 nën drejtimin e trajnerit Blaž Slišković në një ndeshje miqësore kundër Maqedonisë.

Misimović u aktivizua pak nga trajneri Slišković gjatë fushatës kualifikuese të Kupës së Botës 2006. Edhe pse luajti 90 minuta në dy ndeshjet e para kundër Spanjës dhe Serbisë & Malit të Zi, ai më pas filloi të zëvëndësohej rregullisht dhe ndonjëherë i niste ndeshjet edhe nga stoli. Ai shënoi golin e parë në kualifikuese më 30 mars 2005 në barazimin 1–1 kundër Lituanisë. Pas kësaj, Misimović shënoi golin e dytë në barazimin 1–1 kundër Spanjës, me Bosnjen që i iku fitorja në minutën e 96të.

2006–2007: Kualifikueset e Euro 2008
Gjatë kualifikueseve të UEFA Euro 2008, Misimović filloi të bëhej protagonist, duke e vendosur veten si lojtar titullar dhe golashënues. Ai shënoi një nga golat e fitores 5–1 kundër Maltës në ndeshjen hapëse. Pas kësaj, ai shënoi me penallti në distafën 3–1 kundër Hungarisë në ndeshjen e dytë katër ditë më pas. Megjithatë, pavarësisht formës pozitive të mesfushorit, Bosnja mori rezultate negative në vazhdim të kualikueseve, si barazimi 2–2 kundër modestëve të Moldavisë dhe humbja e thellë 4–0 kundër Greqisë; kjo disfatë solli edhe shkarkimin e trajnerit Slišković për herë të dytë në tre muaj.

Megjithatë, gjatë muajve të dimrit, ekipi boshnjak u fut në një krrizë të thellë për shkak të disa probleme në federatë. Kjo gjë bëri që Misimović, sëbashku me 12 lojtarë të tjerë (Džemal Berberović, Vladan Grujić, Mladen Bartolović, Mirko Hrgović, Zlatan Bajramović, Saša Papac, Emir Spahić, Ninoslav Milenković, Ivica Grlić, Mirsad Bešlija, Kenan Hasagić dhe Almir Tolja) të publikonin një deklaratë në gazetën boshnjake Dnevni avaz ku treguan se do të bojkotinin të gjitha ndeshjet e kombëtares deri në shkakrimin e katër zyrtarëve të federatës boshnjake – Milan Jelić, Iljo Dominković, Sulejman Čolaković dhe Ahmet Pašalić. Në dhjetor 2006, Fuad Muzurović u zyrtarizua si trajneri i ri i kombëtares. Në lidhje me deklaratën e bojkotit, Misimović bëri një kthesë të plotë, duke mohuar të kishte firmosur në ndonjë letër si dhe deklaroi se marrëdhënjen e tij me federatën kanë qënë miqësore.

Misimović i mbylli kualifikueset e Euro 2008 si golashënuesi më i mirë i skuadrës së tij me 4 gola sëbashku me Zlatan Muslimović. Nën drejtimin e trajnerit të ri Muzurović, ai luajti ndeshjen e tij të parë si kapiten më 23 mars 2007 në fitoren 2–1 në Oslo kundër Norvegjisë, duke shënuar një nga golat e ndeshjes. Bosnja dhe Hercegovina e mbylli Grupin C në vendin e 4të me 13 pikë.

2008: Gjashtë muaj nën drejtimin e Meho Kodro
Në janar 2008, Meho Kodro u vendos trajneri i ri i kombëtares, duke zëvëndësuar Muzurović. Një nga vendimet e tij ishte heqja e shiritit të kapitenit Misimovićit, duke bërë që kapiteni i ri i ekipit kombëtar të vendosej 27-vjeçari Emir Spahić, i cili sapo ishte rikthyer pas bojkotit. Më 8 prill 2008, Misimović (25 vjeç në atë kohë) deklaroi tërheqjen e tij nga futbolli ndërkombëtar, duke cituar shëndetin si arsyen kryesore pasi ai mendonte se nuk do të ishte fizikisht i aftë të luante si me klubin ashtu dhe me ekipin kombëtar. Megjithatë, shumë spekulluan se shëndeti nuk ishte aryseja e vërtetë e vendimit të tij. Këto spekullime u konfirmuan dy ditë më pas nga menaxheri i ekipit kombëtar Elvir Bolić, i cili sygjeroi se Misimović mund t'a ketë zbutur qëndrimin e tij në lidhje me këtë vendim, duke shtuar se trajneri Kodro kishte udhëtuar në Gjermani për të vizituar lojtarin personalisht dhe për të diskutuar "arsyet e vërteta" e vendimit të tij. Më 12 prill 2008, pasi foli me Kodron, Misimović ndryshoi mëndje dhe Federata Boshnjake e Futbollit (NSBiH) njoftoi se mesfushori do të vazhdonte karrierën e tij me ekipin kombëtar.

2008–2011: Dështimet në fushtat kualifikuese
Misimović u bë lojtari kryesor i ekipit në kualifikueset e Kupës së Botës 2010, duke shfaqur cilësi të mira udhëheqje dhe aftësi të shkëlqyera në fushë. Ai e nisi fushatën kualifikuese duke luajtur si kapiten në ndeshjen e parë kundër Spanjës, e cila u mbyll me një humbje 1–0 më 6 shtator 2008. Katër ditë më pas, Misimović shënoi një tripletë në fitoren tenistike 7–0 kundër Estonisë. Ai e mbylli fushatën kualifikuese si golashënuesi i dytë më i mirë i ekipit me pesë gola, me Bosnjen që u rendit e dyta në Grupin 5, duke u kualifikuar për në fazën play-off kundër Portugalisë në nëntor 2009.

Megjithatë, në fazën play-off, Bosnja dhe Hercegovina u mposht me rezultatin e përgjithshëm 2–0 nga Portugalia, duke humbur të dyja ndeshjet me rezultatin 1–0. Misimović zhvilloi një paraqitje negative në ndeshjen e parë në Lisbonë, duke marrë kritika publike edhe nga vetë trajneri i ekipit Blažević. Ai nuk luajti në ndeshjen e kthimit për shkak të një dëmtimi në gju që pësoi në takimin e parë.

Më 21 nëntor, Misimović shkaktoi polemika pasi luajti 90 minuta të plota në një ndeshje të Bundesligës me klubin e tij Wolfsburg, duke bërë që mediat boshnjake ta akuzonin se ai e kishte shpikur dëmtimin në gju për t'u hakmarrë ndaj trajnerit Blažević. Vetë Blažević vazhdoi me akuzat, duke thënë se Misimović e kishte dëmtuar qëllimisht atë. Ai shkoi aq larg sa të përmende edhe origjinën serbe të lojtarit, të cilin e bëri pjesë të një komploti, duke thënë se "ai mungoi qëllimisht me urdhër të kryeministrit të Republikës Serbe Milorad Dodik dhe lobit serb sepse Serbia do të humbiste gjithçka nëse Bosnja do të kualifikohej në Kupën e Botës". Pasi u informua rreth këtyre komenteve, Misimović deklaroi se nuk do të luante në ekipin kombëtar për sa kohë që Blažević do të ishte trajner, duke e akuzuar atë se po e fajësonte qëllimisht për të fshehur faktin se Portugalia luajti më mirë në të dyja ndeshjet se Bosnja dhe Hercegovina. Edhe pse deklaroi se do të largohej para se Misimović të replikonte, Blažević më pas deklaroi se ai do të largohej përfundimisht nga posti i trajnerit pasi "Misimović ishte më i vlefshëm për ekipin sesa ai." 

majtas|220px|parapamje|Zvjezdan Misimović gati të ekzekutojë një penallti kundër Greqisë.
Megjithatë, Blažević bëri një kthesë të papritur duke thënë se ai dhe Misimović i kishin zgjidhur mosmarrëveshjet e tyre pasi ai e kishte telefonuar mesfushorin për t'a uruar për ardhjen në jetë të djalit të tij, por ky pretendim u hodh poshtë nga vetë Misimović dy javë më pas. Blažević gjithashtu njftoi se ai do të udhëtonte në Gjermani për ndeshjen e Wolfsburg kundër Manchester United për fazën e grupeve të Ligës së Kampioneve me qëllim për të takuar lojtarin, por kjo gjë nuk ndodhi. Ai dha dorëheqjen nga posti i tij disa ditë më vonë, duke zbuluar se kishte marrë një ofertë nga Kina dhe duke e etikuar Misimovićin sërisht si fajtorin kryesor të eliminimit të Bosnjes.

Misimović e nisi fushatën kualifikuese të Euro 2012 duke luajtur ndeshjen e tij të 51të me ekipin kombëtar kundër Luksemburgut, duke barazuar rekordin e Elvir Bolić për numrin më të madh të ndeshje me kombëtaren boshnjake. Misimović e theu rekordin e sulmuesit në ndeshjen e rradhës kundër Francës në Sarajevë më 7 shtator, duke u bërë lojtari me më shumë ndeshje në historinë e kombëtares boshnjake me 52. Ai shënoi tre gola në Grupin D, përfshirë golin e fitores kundër Bjellorusisë dhe një dopietë kundër Luksemburgut; Bosnja u rendit në vendin e dytë, duke u kualifikuar në fazën play-off, ku u mposhtën sërisht nga Portugalia, këtë herë me rezultatin e përgjithshëm 6–2. Ndeshja e parë u mbyll në barazim pa gola kurse ndeshja e dytë u mbyll me humbjen 6–2, ku Misimović shënoi një nga golat e ekipit të tij.

2012–2018: Kupa Botës e parë dhe tërheqja
Misimović e nisi në një formë të mrekullueshme fushatën kualifikuese të Kupës së Botës 2014, duke shënuar katër gola në dy ndeshjet e para në shtator 2012; ai shënoi një dygolësh dhe asistoi një tjetër në ndeshjen e parë kundër Lihtenshtajnit, e cila u mbyll me fitoren e Bosnjes 8–1, duke arritur fitoren më të madhe në histori. Në ndeshjen e dytë kundër Letonisë, ai shënoi një gol në çdo pjesë në një tjetër fitore bindëse, këtë herë 4–1 në Zenicë. Më 22 mars 2013, në ndeshjen e dytë kundër Greqisë, rivali kryesor i Bosnjes për vendin e parë në grup, Misimović asistoi dy nga golat e ekipit të tij të shënuar nga Edin Džeko në një fitore të rëndësishme 3–1. Mediat boshnjake e krahasuan bashkpunimin e lojtarëve në rastin e golave të ngjashëm me atë në kohën e tyre te VfL Wolfsburg. Ai pati mundësi të shënojë vetë, por penalltia e tij u prit nga Orestis Karnezis, megjithatë shoku i skuadrës dhe sulmuesi tjetër Vedad Ibišević shënoi pas kthimit të topit. Me pesë gola të shënuar dhe katër asiste, Misimović ishte një nga instrumentat kryesor të Bosnje Hercegovinës, e cila e përfundoi Grupin G në vendin e parë me 25 pikë, po aq sa Greqia, por me golavarazh më të mirë, duke siguruar kualifikimin në një turnament madhor për herë të parë që pas ndarjes nga Jugosllavia.

Në qershor 2014, Misimović ishte një nga 23 lojtarët e thirrur në ekipin kombëtar për të luajtur në Kupën e Botës në Brazil. Ai kishte fanellën me numrin 10 dhe bëri debutimin e tij në një Kupë Bote në ndeshjen hapëse të grupit kundër Argjentinës në Stadiumin Maracanã; Bosnja u mposht me rezultatin 2–1. Në ndeshjen e dytë në grup kundër Nigerisë, ai luajti 90 minuta të plota por nuk e shmangu dot humbjen me polemika 1–0 si dhe eliminimin e hershëm nga turnamenti. Në ndeshjen e tretë të fundit të grupit kundër Iranit, me Bosnjen tashmë të eliminuar, Misimović nuk u aktivizua.

Në gusht 2014, dy muaj pas përfundimit të turnamentit, Misimović deklaroi tërheqjen e pakthyeshme nga futbolli ndërkombëtar. Megjithatë, katër vite më pas, në maj 2018, ai sëbashku me Emir Spahić dhe Vedad Ibišević, j'u dha lamtumira e fundit në ndeshjen miqësore kundër Malit të Zi; Misimović, Spahić dhe Ibišević luajtën vetëm në 17 minutat e para para se të zëvëndësoheshin. Gjithsej, Misimović regjitroi 84 paraqitje dhe shënoi 25 gola me kombëtaren boshnjake.

Jeta personale
Misimović është një serb etnik, dhe një i krishter ortodoks. Pseudonimet e tij janë Miske, dhe Zwetschge ("llokumi"). Ekipi i tij i preferuar është Ylli i Kuq i Beogradit; ai ka thënë se do ti pëlqente të tërhiqej nga futbolli në këtë ekip.

Gruaja e tij Stefanija, është nga Strumica e Maqedonisë. Ata kanë tre djem sëbashku: Luka (lindur në 2004), Niko (lindur në 2009) dhe Noel (lindur në 2013).

Statistikat e karrierës
Klube
Burimi: 

+ Ndeshjet dhe golat sipas klubit, sezonit dhe kompeticionitKlubiSezoniLigaKupaKontinentiTjetërGjithsejDivizioniNdshGolaNdshGolaNdshGolaNdshGolaNdshGolaBayern München II2000–01Regionalliga Süd121———1212001–023114———31142002–03288———2882003–043121———3121Gjithsej10244———10244Bayern München2002–03Bundesliga10100000202003–042010000030Gjithsej3020000050VfL Bochum2004–05Bundesliga313212Të gjitha ndeshjet në Kupën UEFA01Ndeshje në DFL-Ligapokal03642005–062. Bundesliga311121——33122006–07Bundesliga30721——328Gjithsej9221632010101241. FC Nürnberg2007–08Bundesliga28102261103713VfL Wolfsburg2008–09Bundesliga3374084—3642009–1031102212Gjashtë ndeshje dhe një gol në UEFA Ligën e Kampioneve, Gjashtë ndeshje dhe një gol në UEFA Ligën e Evropës2—45112010–111010——20Gjithsej651772206—9225Galatasaray2010–11Süper Lig900000—90Dynamo Moska2011–12Premier Liga Ruse35842——39102012–1390104Të gjitha ndeshjet në UEFA Ligën e Evropës0—140Gjithsej4486240—5410Beijing Renhe2013Super Liga Kineze245625Të gjitha ndeshjet në AFC Ligën e Kampioneve0—391020142561140—307201515210——1622016Liga e Parë Kineze24400——3910Gjithsej88178390—10520Gjithsej karriera431117311241720505136

Kombëtarja
Burimi: 

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaBosnja dhe Hercegovina2004622005912006852007812008742009722010912011104201284201371201440201810Gjithsej8425

Golat me kombëtaren
Rezultatet e Bosnje dhe Hercegovinës të listuara të parat, kolonat e golave tregojnë rezultatin pas çdo goli të shënuar nga Misimović.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni1 31 mars 2004  Stade Josy Barthel, Luksemburg, Luksemburg  2   Luksemburgu  2–0  2–0  Ndeshje miqësore2 28 prill 2004  Bilino Polje, Zenicë, Bosnje dhe Hercegovinë  3   Finlanda  1–0  1–03 8 qershor 2005  Estadio Mestalla, Valencia, Spanjë  10   Spanja  1–0  1–1  Kualifikueset e 2006 FIFA Kupës së Botës4 28 shkurt 2006  Signal Iduna Park, Dortmund, Gjermani  16   Japonia  1–1  2–2  Ndeshje miqësore5 31 maj 2006  Stadiumi Azadi‚ Tehran, Iran  18   Irani  1–0  2–56 2 shtator 2006  Stadiumi Ta' Qali, Ta' Qali, Maltë  20   Malta  5–1  5–2  Kualifikueset e UEFA Euro 20087 6 shtator 2006  Bilino Polje, Zenicë, Bosnje dhe Hercegovinë  21   Hungaria  1–3  1–38 7 tetor 2006  Stadiumi Zimbru, Chişinău, Moldavi  22   Moldavia  1–2  2–29 24 mars 2007  Ullevaal Stadion, Oslo, Norvegji  24   Norvegjia  1–0  2–110 10 shtator 2008  Bilino Polje, Zenicë, Bosnje dhe Hercegovinë  35   Estonia  1–0 7–0  Kualifikueset e 2010 FIFA Kupës së Botës11 2–012 3–013 19 nëntor 2008  Ljudski vrt, Maribor, Slloveni  38   Sllovenia  2–1  4–3 Ndeshje miqësore14 28 mars 2009  Cristal Arena, Genk, Belgjikë  39   Belgjika  4–1 4–2  Kualifikueset e 2010 FIFA Kupës së Botës15 14 tetor 2009  Bilino Polje, Zenicë, Bosnje dhe Hercegovinë  44   Spanja  2–5  2–516 10 dhjetor 2010  Kompleksi Sportiv Mardan, Antalja, Turqi  54   Polonia  2–2  2–2  Ndeshje miqësore17 6 shtator 2011  Bilino Polje, Zenicë, Bosnje dhe Hercegovinë  60   Bjellorusia  1–0  1–0  Kualifikueset e UEFA Euro 201218 7 tetor 2011  61   Luksemburgu  2–0 5–019 3–020 15 nëntor 2011  Estádio da Luz, Lisbon, Portugali  64   Portugalia  2–2  2–6  Kualifikueset e UEFA Euro 2012 faza play-off21 7 shtator 2012  Rheinpark Stadion, Vaduz, Lihtenshtajn  68   Lihtenshtajni  1–0 8–1  Kualifikueset e 2014 FIFA Kupës së Botës22 2–023 11 shtator 2012  Bilino Polje, Zenicë, Bosnje dhe Hercegovinë  69   Letonia  1–1 4–124 3–125 11 tetor 2013  77   Lihtenshtajni  2–0  4–1

Trofe
Klube
 Bayern München II
Regionalliga: 2003–04

Bayern München
 Bundesliga: 2002–03

VfL Bochum
 2. Bundesliga: 2005–06

VfL Wolfsburg
 Bundesliga: 2008–09

Guizhou Renhe
 Kupa e Kinës: 2013
 Super Kupa e Kinës: 2014

Personale
Çmime
Futbollisti Boshnjak i Vitit: 2007, 2013
Vereinigung der Vertragsfussballspieler formacioni më i mirë: 2008–09
Sportisti Boshnjak i Vitit: 2013

Performanca
Golashënuesi më i mirë i Regionalliga: 2003–04 (21 gola)
Asistuesi më i mirë i Bundesligës: 2008–09 (20 asiste)

 Referime 

Lidhje të jashtme

Zvjezdan Misimović te Soccerway
Zvjezdan Misimović te National-Football-Teams.com
Zvjezdan Misimović te fussballdaten.de (në gjermanisht)

Kategoria:Lindje 1982
Kategoria:Njerëz që jetojnë
Kategoria:Futbollistë boshnjakë
Kategoria:Futbollistë në kombëtaren boshnjake
Kategoria:Futbollistë në FC Bayern München II
Kategoria:Futbollistë në FC Bayern München
Kategoria:Futbollistë në VfL Bochum
Kategoria:Futbollistë në 1. FC Nürnberg
Kategoria:Futbollistë në VfL Wolfsburg
Kategoria:Futbollistë në Galatasaray S.K.
Kategoria:Futbollistë në Bundesliga
Kategoria:Futbollistë në 2. Bundesliga
Kategoria:Futbollistë në Süper Lig
Kategoria:Futbollistë në 2014 FIFA Kupën e Botës